	Charles Baudelaire

Egy dög

Meséld el, lelkem, a szép nyárhajnali látványt,
melybe ma szemünk ütközött:
Az ösvényforduló kavicsos homokágyán
váratlan egy iszonyu dög
nyitotta, lábait cédán magasba lökve,
mig izzadt méreg járta át,
elénk, gúnyosan és semmivel sem törődve,
kipárolgással telt hasát.

	· cím, tárgy: meghökkentő (szándékos)
· nem költői téma

· vershelyzet: kedvesével sétál

· meglátnak egy dögöt (tetem)

· „szép”, nyárhajnali – illúzió

· ellentét: a konkrét látvány

· (naturalizmus: a rút, undorító dolgok ábrázolása)

	A nap sugarai tán azért tündököltek
úgy e sülő szemét fölött,
hogy atomjaiban adják vissza a Földnek
azt, amit az egybekötött.
S e gőgös vázra mint nyiladozó virágra
nézett alá az ég szeme;
a bűz ereje az egész rétet bejárta,
azt hitted, elájulsz bele.

	ELLENTÉTEK:
nap sugarai, nyiladozó virág

bűz ereje, sülő szemét

E/2 – kedveséhez szól 

	A mocskos has körűl legyek dongtak, s belőle
folyadékként és vastagon,
fekete légiók, pondrók jöttek, s nyüzsögve
másztak az élő rongyokon.
S mindez áradt, apadt, mint a hullám, s repesve
s gyöngyözve néha felszökellt:
a test bizonytalan dagadva-lélegezve
sokszorozott életre kelt.



	NATURALIZMUS
· részletesen, mélyrehatóab ábrázolja a bomlást, a pusztulást
· undorító

dekadencia: minden pusztul
ezzel szemben áll a szépség (megszépíti: de komolyan? – irónia!)


	S e világ muzsikált, halkan zizegve, lágyan,
mint futó szél a tó vizén,
vagy mint a mag, melyet a gabonaszitában
ütemre forgat a legény.
A széteső alak már-már nem volt, csak álom,
kusza vonalak tömege,
vázlat, melyet csak úgy fejez be majd a vásznon
a művész emlékezete.

	lírai, szépség hatását kelti
(polgárpukkasztás) – ronda látvány kapcsán


művészi magasságokba emeli
(kreténkedés 


	Egy elijedt kutya a szirt mögé lapulva
nézett bennünket dühösen,
sóváran lesve a percet, amikor újra
lakmározhat a tetemen.

– És hiába, ilyen mocsok leszel, te drága,
ilyen ragály és borzalom,
szemeim csillaga, életem napvilága,
te, lázam, üdvöm, angyalom!

	SZERELMES VERS ????

szemeim csillaga, életem napvilága,
te, lázam, üdvöm, angyalom!
VALLOMÁS
szokatlan körítéssel (pusztulás körítésével)
· igaz, csak nem szoktunk erről beszélni
· fra. szimb. szerint a világ képmutatás







	Igen! ilyen leszel, te, nők között királynő,
az utolsó szentség után,
csontod penész eszi, húsodból vadvirág nő
s kövér gyom burjánzik buján.
De mondd meg, édes, a féregnek, hogy e börtön
vad csókjaival megehet,
én őrzöm, isteni szép lényegükben őrzöm
elrothadt szerelmeimet!

	szerelmi vallomás
SZÉP?
lényege: ha a tested nem lesz már, akkor is őrzöm a szerelmem isteni lényegét
szerelmi költészet hagyományaiba illik

furcsa, szokatlan, meghökkentő: hogy ezt a vallomást egy rothadó tetem veszi körül, + a szerelmes fizikai pusztulása jelenik meg

„Romlás Virágai kötet”
ROMLÁS
SZÉPSÉG (virág)
dekadencia – ami ezzel szemben áll: a romlatlan szépség (nem a nő, hanem a róla alkotott ideálkép)

Alapjaiban változatta meg a szerelmi költészet hagyományát!

[bookmark: _GoBack]A cél nem az, hogy megírja a századik ugyanolyan szerelmes verset, hanem egy olyat, ami felkavaró, nehezen felejthető.





